**ΕΛΛΗΝΙΚΗ ΔΗΜΟΚΡΑΤΙΑ  
ΕΙΡΗΝΟΔΙΚΕΙΟ ΑΧΑΡΝΩΝ**

**ΑΝΑΚΟΙΝΩΣΗ**

Κατόπιν έκδοσης της αριθμ. Δ1α/Γ.Π.οικ. 17698/20-3-2021 KYA «Έκτακτα μέτρα προστασίας της δημόσιας υγείας από τον κίνδυνο περαιτέρω διασποράς του κορωνοϊού COVID-19 στο σύνολο της Επικράτειας για το διάστημα από το Σάββατο, 20 Μαρτίου 2021 και ώρα 6:00 έως και τη Δευτέρα, 29 Μαρτίου 2021 και ώρα 6:00». αποφασίζονται για το διάστημα από τη Δευτέρα 22 Μαρτίου 2021 έως και τη Δευτέρα 29 Μαρτίου 2021 και ώρα 6.00, τα ακόλουθα:

Α) ΑΝΑΣΤΕΛΛΟΝΤΑΙ ΟΛΕΣ ΟΙ ΠΟΛΙΤΙΚΕΣ ΔΙΚΕΣ ΜΕ ΕΞΑΙΡΕΣΗ :

1) Τις δίκες της τακτικής διαδικασίας που εκδικάζονται σύμφωνα με τις διατάξεις του ν. 4335/2015 (Α’ 87).

2) Τη χορήγηση και ανάκληση προσωρινών διαταγών οι οποίες γίνονται χωρίς κλήτευση αντιδίκων. Οι προσωρινές διαταγές που έχουν χορηγηθεί και έχουν ισχύ έως τη συζήτηση της υπόθεσης παρατείνονται οίκοθεν με απόφαση της Προέδρου Υπηρεσίας η οποία ορίζει τη διάρκεια παράτασης των προσωρινών διαταγών.

Β)ΑΝΑΣΤΕΛΛΟΝΤΑΙ ΟΙ ΝΟΜΙΜΕΣ ΚΑΙ ΔΙΚΑΣΤΙΚΕΣ ΠΡΟΘΕΣΜΙΕΣ ΓΙΑ ΤΗ ΔΙΕΝΕΡΓΕΙΑ ΔΙΑΔΙΚΑΣΤΙΚΩΝ ΠΡΑΞΕΩΝ ΚΑΙ ΑΛΛΩΝ ΕΝΕΡΓΕΙΩΝ ΕΝΩΠΙΟΝ ΤΩΝ ΥΠΗΡΕΣΙΩΝ ΤΟΥ ΔΙΚΑΣΤΗΡΙΟΥ ΚΑΘΩΣ ΚΑΙ ΠΑΡΑΓΡΑΦΗΣ ΤΩΝ ΣΥΝΑΦΩΝ ΑΞΙΩΣΕΩΝ ΜΕ ΕΞΑΙΡΕΣΗ:

1) Τις προθεσμίες που προβλέπονται στα άρθρα 215, 237, 238 ΚΠολΔ. Σημειώνεται ότι οι προθεσμίες των άρθρων 215, 237, 238 ΚΠολΔ, που είχαν ανασταλεί από 15-2-2021 συνεχίζουν να τρέχουν κανονικά από 20-3-2021 μέχρι τη συμπλήρωση του υπολειπόμενου προβλεπόμενου από το νόμο χρόνου, το χρονικό δε διάστημα της αναστολής δεν υπολογίζεται. Ειδικά οι προθεσμίες των ανωτέρω άρθρων εφόσον λήγουν εντός του χρονικού διαστήματος από 22-3-2021 έως και 26-3-2021 παρατείνονται για επτά (7) ημέρες.

Γ) ΑΝΑΣΤΕΛΛΟΝΤΑΙ ΟΙ, ΚΑΤΑ ΤΙΣ ΚΕΙΜΕΝΕΣ ΔΙΑΤΑΞΕΙΣ, ΔΙΑΔΙΚΑΣΙΕΣ ΑΝΑΓΚΑΣΤΙΚΗΣ ΕΚΤΕΛΕΣΗΣ ΚΑΙ ΔΙΕΝΕΡΓΕΙΑΣ ΠΛΕΙΣΤΗΡΙΑΣΜΩΝ.

Δ) ΑΝΑΣΤΕΛΛΟΝΤΑΙ ΟΛΕΣ ΟΙ ΚΑΤΑΘΕΣΕΙΣ ΜΕ ΦΥΣΙΚΗ ΠΑΡΟΥΣΙΑ ΣΤΟ ΠΟΛΙΤΙΚΟ ΤΜΗΜΑ ΠΛΗΝ ΤΩΝ ΑΙΤΗΣΕΩΝ ΓΙΑ ΤΗ ΧΟΡΗΓΗΣΗ Η ΤΗΝ ΑΝΑΚΛΗΣΗ ΠΡΟΣΩΡΙΝΩΝ ΔΙΑΤΑΓΩΝ.

Ε) ΑΝΑΣΤΕΛΛΕΤΑΙ Η ΛΗΨΗ ΕΝΟΡΚΩΝ ΒΕΒΑΙΩΣΕΩΝ ΜΕ ΕΞΑΙΡΕΣΗ:

1) Αυτές που διενεργούνται κατόπιν κλήσεως.

2) Αυτές που κατά την κρίση της Προέδρου Υπηρεσίας έχουν επείγοντα χαρακτήρα.

ΣΤ) ΕΠΙΤΡΕΠΕΤΑΙ Η ΔΗΜΟΣΙΕΥΣΗ ΑΠΟΦΑΣΕΩΝ, ΔΙΑΤΑΞΕΩΝ ΚΛΗΡΟΝΟΜΗΤΗΡΙΩΝ ΚΑΙ ΣΩΜΑΤΕΙΩΝ.

Ζ) ΑΝΑΣΤΕΛΛΕΤΑΙ Η ΧΟΡΗΓΗΣΗ ΑΝΤΙΓΡΑΦΩΝ ΤΩΝ ΑΠΟΦΑΣΕΩΝ ΚΑΙ ΤΩΝ ΔΙΑΤΑΞΕΩΝ ΕΚΤΟΣ ΕΑΝ ΣΥΝΤΡΕΧΕΙ ΕΠΕΙΓΟΥΣΑ ΠΕΡΙΠΤΩΣΗ ΠΟΥ ΘΑ ΕΛΕΓΧΕΤΑΙ ΑΠΟ ΤΗΝ ΠΡΟΕΔΡΟ ΥΠΗΡΕΣΙΑΣ.

Η) Η ΧΟΡΗΓΗΣΗ ΠΙΣΤΟΠΟΙΗΤΙΚΩΝ ΘΑ ΓΙΝΕΤΑΙ ΜΟΝΟ ΗΛΕΚΤΡΟΝΙΚΑ ΜΕΣΩ ΤΟΥ ΣΥΣΤΗΜΑΤΟΣ solon.gov.gr.

Θ) ΣΤΟ ΤΜΗΜΑ ΤΗΣ ΠΡΟΑΝΑΚΡΙΣΗΣ ΘΑ ΔΙΕΚΠΕΡΑΙΩΝΟΝΤΑΙ ΜΟΝΟ ΟΙ ΕΠΕΙΓΟΥΣΕΣ/ΚΑΤΕΠΕΙΓΟΥΣΕΣ ΠΑΡΑΓΓΕΛΙΕΣ, ΟΙ ΠΑΡΑΓΓΕΛΙΕΣ ΜΕ ΧΡΟΝΟ ΧΡΕΩΣΗΣ ΕΩΣ ΤΙΣ 15/12/2020 ΚΑΙ ΟΙ ΠΑΡΑΓΓΕΛΙΕΣ ΓΙΑ ΤΙΣ ΟΠΟΙΕΣ ΔΕΝ ΑΠΑΙΤΕΙΤΑΙ Η ΕΞΕΤΑΣΗ ΜΑΡΤΥΡΩΝ.

Ι) ΤΑ ΤΜΗΜΑΤΑ ΤΗΣ ΓΡΑΜΜΑΤΕΙΑΣ ΔΕΝ ΘΑ ΕΞΥΠΗΡΕΤΟΥΝ ΤΟ ΚΟΙΝΟ ΚΑΙ ΤΟΥΣ ΠΛΗΡΕΞΟΥΣΙΟΥΣ ΔΙΚΗΓΟΡΟΥΣ ΣΕ ΑΛΛΑ ΑΝΤΙΚΕΙΜΕΝΑ ΠΛΗΝ ΤΩΝ ΠΡΟΒΛΕΠΟΜΕΝΩΝ ΩΣ ΑΝΩ ΕΞΑΙΡΕΣΕΩΝ ΛΕΙΤΟΥΡΓΙΑΣ ΤΟΥ ΔΙΚΑΣΤΗΡΙΟΥ ΚΑΙ **ΜΟΝΟ ΚΑΤΟΠΙΝ ΤΗΛΕΦΩΝΙΚΗΣ ΠΡΟΣΥΝΕΝΝΟΗΣΗΣ.**

ΙΑ) ΟΙ ΕΙΣΕΡΧΟΜΕΝΟΙ ΣΤΟ ΚΑΤΑΣΤΗΜΑ ΤΟΥ ΕΙΡΗΝΟΔΙΚΕΙΟΥ, ΠΑΡΑΚΑΛΟΥΝΤΑΙ ΟΠΩΣ ΤΗΡΟΥΝ ΤΑ ΚΑΤΩΘΙ ΠΡΟΒΛΕΠΟΜΕΝΑ ΜΕΤΡΑ ΑΣΦΑΛΕΙΑΣ:

1. Να χρησιμοποιούν μάσκα σε όλους τους χώρους και αντισηπτικό.
2. Να τηρούν απόσταση μεταξύ τους (τουλάχιστον 1,5 m).
3. Nα εισέρχονται ένας, ένας στους χώρους των γραφείων του Ειρηνοδικείου.
4. Να μην υπερβαίνουν στον αριθμό τους δεκαπέντε (15) στην αίθουσα του ακροατηρίου.

**ΑΧΑΡΝΕΣ, 22/3/2021**

**Η Διευθύνουσα το Ειρηνοδικείο Αχαρνών**

**Δήμητρα Αγγελοπούλου**